Luettelo televisiosarjan 24 jaksoista
Viides tuotantokausi: 2006

| # | Nimi | Käsikirjoittaja | Ohjaaja | Ensiesitys | Tuotantokoodi |
| --- | --- | --- | --- | --- | --- |
| 97 | "07:00–08:00" | Howard Gordon | Jon Cassar | 15. tammikuuta 2006 | 5AFF01 |
Puolitoista vuotta on kulunut Jack Bauerin lavastetusta kuolemasta. Vain neljä ihmistä, entinen presidentti David Palmer, ja CTU:n aikaiset kollegat Tony Almeida, Michelle Dessler ja Chloe O'Brien tietävät, että hän on elossa. Hieman yli seitsemän aamulla Los Angelesissa yksi heistä murhataan...
| 98 | "08:00–09:00" | Evan Katz | Jon Cassar | 15. tammikuuta 2006 | 5AFF02 |
CTU pystyy valvontakameran tallenteesta näkemään Jack Bauerin rakennuksessa, josta kuolettava laukaus hieman myöhemmin ammuttiin, ja laaja operaatio käynnistyy hänen pidättämisekseen. Vastoin neuvonantajiensa mielipidettä presidentti Logan valmistautuu tapaamaan Venäjän presidentin.
| 99 | "09:00–10:00" | Manny Coto | Brad Turner | 16. tammikuuta 2006 | 5AFF03 |
Eteläkalifornialaisen lentokentän terminaaliin saapuneet venäläiset terroristit uhkaavat panttivankejaan kuolemalla, jos heidän vaatimuksiinsa ei suostuta. Katon rajassa piileskelevä Jack toteaa kauhukseen, että yksi panttivangeista on hänen ystävänsä Diane Huxleyn 15-vuotias poika Derek. Martha Logan haluaa varmuuden David Palmerin eilisiltaisen puhelun sisällöstä.
| 100 | "10:00–11:00" | Michael Loceff, Joel Surnow | Brad Turner | 16. tammikuuta 2006 | 5AFF04 |
Samalla kun Yhdysvaltain ja Venäjän presidentit saapuvat terrorisminvastaisen sopimuksen allekirjoitustilaisuuteen, valmistautuvat CTU:n iskujoukot hyökkäämään Ontarion lentokentän terminaaliin, terroristien vankina olevan Jack Bauerin ”ohjeiden” mukaan...
| 101 | "11:00–12:00" | Joel Surnow, Michael Loceff | Jon Cassar | 23. tammikuuta 2006 | 5AFF05 |
Tajuttomuudesta herännyttä Martha Logania ei edelleenkään oteta todesta. Presidentti Loganin neuvonantajalla Walt Cummingsilla on oma mies töissä CTU:ssa. Lentokentälle piilotettujen säiliöiden sisältö paljastuu. Audrey ja Jack tapaavat ensi kerran Jackin ”kuoleman” jälkeen.
| 102 | "12:00–13:00" | David Fury | Jon Cassar | 30. tammikuuta 2006 | 5AFF06 |
CTU:n etsiessä terroristien hallussaan pitämiä, hermokaasua sisältäviä kanistereita Jack Bauer ottaa yhteyttä Mike Novickiin välittääkseen presidentille tiedon Walt Cummingsin petturuudesta, mutta joku ehtii presidentti Loganin puheille ensin...
| 103 | "13:00–14:00" | Manny Coto | Brad Turner | 6. helmikuuta 2006 | 5AFF07 |
Presidentti vetoaa Jack Baueriin, jotta tämä jäisi CTU:n riveihin siihen asti, kunnes hermokaasukanisterit on löydetty. CTU sieppaa terroristien satelliittipuhelusta uuden johtolangan, joka vie Jackin amerikkalaisen tietokoneasiantuntijan piilopaikkaan.
| 104 | "14:00–15:00" | Evan Katz, Robert Cochran | Brad Turner | 13. helmikuuta 2006 | 5AFF08 |
Jacob Rosslerina esiintyvä Jack lähtee viemään terroristeille hermokaasukanistereiden laukaisua varten tarvittavaa mikrosirua. Presidentti Logan joutuu erittäin vaikean, tappavaan kaasuun liittyvän päätöksen eteen, ja Martha Logan huomaa, ettei hänen miehensä edelleenkään ole pitänyt sanaansa.
| 105 | "15:00–16:00" | Howard Gordon, David Fury | Tim Iacofano | 20. helmikuuta 2006 | 5AFF09 |
Paineet Lynn McGillia kohtaan presidentti Loganin taholta saavat miehen toimimaan CTU:ssa tavalla, jonka kaikki hänen alaisensa huomaavat, myös Jack Bauer. Venäläiset terroristit koettelevat jälleen presidentin johtamiskykyjä.
| 106 | "16:00–17:00" | Joel Surnow, Michael Loceff | Tim Iacofano | 27. helmikuuta 2006 | 5AFF10 |
Venäjän presidenttipariskuntaa ja Martha Logania kuljettava autosaattue kulkee terroristien tiedossa olevaa reittiä kohti Los Angelesin lentokenttää. Uutta johtolankaa seuraava Jack tapaa entisen kollegansa. Tilanne CTU:n komentokeskuksessa huononee entisestään.
| 107 | "17:00–18:00" | Nicole Ranadive | Jon Cassar | 6. maaliskuuta 2006 | 5AFF11 |
Terroristien hyökkäyksestä pelastunut Martha Logan osoittaa selvästi miehelleen, mitä tästä ajattelee. Jack yrittää päästä Hendersonin jäljille tämän vaimon kautta. Seuraavan hermokaasuiskun kohde selviää.
| 108 | "18:00–19:00" | Duppy Demetrius, Matt Michnovetz | Jon Cassar | 6. maaliskuuta 2006 | 5AFF12 |
Hermokaasukanisteria mukanaan kuljettava terroristi pääsee varastetun kulkukortin avulla sisälle CTU:n tiloihin, jonne myös Jackin tytär Kim on saapunut.
| 109 | "19:00–20:00" | Michael Loceff, Joel Surnow | Brad Turner | 13. maaliskuuta 2006 | 5AFF13 |
Tilanne CTU:ssa kehittyy niin äärimmäisen vakavaksi, että Jack joutuu pyytämään kahdelta kollegaltaan suurta uhrausta. Martha Loganin panosta tarvitaan jälleen, kun varapresidentti Gardner käyttää presidentti Loganin heikkoutta hyväkseen.
| 110 | "20:00–21:00" | Evan Katz, Howard Gordon | Brad Turner | 20. maaliskuuta 2006 | 5AFF14 |
Presidentti Logan tekee monia vastalauseita synnyttäneen päätöksen. Kotimaan turvallisuusviraston edustajat uhkaavat ottaa CTU:n komentoonsa. Hendersonin tietokoneelta löytynyt nimi johdattaa Jackin pääterroristi Bierkon jäljille. Salaisen palvelun agentti Aaron Pierce saa yllättävän puhelun vanhalta tuttavaltaan.
| 111 | "21:00–22:00" | David Ehrman | Jon Cassar | 27. maaliskuuta 2006 | 5AFF15 |
Collette Stengerin paljastus Audrey Rainesin osallisuudesta terroristien avustamisessa sekä CTU:n hankkimat lisäselvitykset asettavat Jackin piinalliseen tilanteeseen. Terroristit ovat siirtämässä hermokaasukanistereita pääkohteeseensa.
| 112 | "22:00–23:00" | Manny Coto, Sam Montgomery | Jon Cassar | 3. huhtikuuta 2006 | 5AFF16 |
Jackille ja salamurhatun presidentin veljelle Wayne Palmerille selviää nykyisen presidenttiparin alaisuudessa toimivan henkilön nimi, jolla on avain koko tapahtumaketjun selvittämiseen.
| 113 | "23:00–00:00" | David Fury | Brad Turner | 10. huhtikuuta 2006 | 5AFF17 |
Täydellisessä myllerryksessä olevan CTU:n ja Christopher Hendersonin samanaikaisesti jäljittämät Jack Bauer ja Wayne Palmer kiirehtivät hakemaan pankin talletuslokerosta nauhoitusta, joka paljastaa presidentti Palmerin salamurhan päätekijän.
| 114 | "00:00–01:00" | Howard Gordon | Brad Turner | 17. huhtikuuta 2006 | 5AFF18 |
Jack saapuu todistusaineisto mukanaan Van Nyesin lentokentälle, jossa hänen on määrä tavata Audreyn isä, puolustusministeri James Heller. Presidentti Logan määrää CTU:n lopettamaan Jackin jäljittämisen.
| 115 | "01:00–02:00" | Craig Van Sickle, Steven Long Mitchell | Dwight Little | 24. huhtikuuta 2006 | 5AFF19 |
Nyt on Jackin vuoro, Chloen avustamana, ajaa takaa Hendersonia, jolla on jutun tärkein todistusaineisto hallussaan. Presidentti Loganin on pakko kertoa vaimolleen tulenarkoja asioita, jotta tämä tajuaisi, että vaitiolo on tässä tilanteessa äärimmäiseen tärkeää.
| 116 | "02:00–03:00" | Michael Loceff, Joel Surnow | Dwight Little | 1. toukokuuta 2006 | 5AFF20 |
Jackin saamat tiedot ovat vieneet hänet salamatkustajana diplomaatteja kuljettavalle lennolle. Tärkeä todistusaineisto on koneessa tuntemattoman matkustajan hallussa.
| 117 | "03:00–04:00" | Manny Coto | Brad Turner | 8. toukokuuta 2006 | 5AFF21 |
Väärennetty hätäsanoma diplomaatteja kuljettavasta lentokoneesta, jonka Jackin sanotaan kaapanneen, antaa ilmavoimille oikeuden sen tuhoamiseen kaikkine matkustajineen.
| 118 | "04:00–05:00" | Sam Montgomery, David Fury | Brad Turner | 15. toukokuuta 2006 | 5AFF22 |
Jack joutuu turvautumaan vihamiehensä apuun. Martha Loganin luottohenkilön, agentti Aaron Piercen kohtalo selviää.
| 119 | "05:00–06:00" | Howard Gordon, Evan Katz | Jon Cassar | 22. toukokuuta 2006 | 5AFF23 |
Jackin ja Hendersonin on jollain tavoin päästävä sisään venäläiseen sukellusveneeseen, ennen kuin terroristit laukaisevat sen ohjukset. Martha Logan ja Aaron Pierce pyytävät Mike Novickin apua.
| 120 | "06:00–07:00" | Robert Cochran | Jon Cassar | 22. toukokuuta 2006 | 5AFF24 |
Onnistutaanko presidentti Loganin lähtöä viivyttämään niin kauan, että Jack ehtii asettua lähtövalmiina olevaan helikopteriin?